Steven Gerrard huwa l-Aqwa Coach tal-istaġun fl-Iskozja Il-coach taċ-champions Skoċċiżi, Glasgow Rangers, Steven Gerrard, se jagħlaq l-istaġun bil-kbir meta rebaħ l-unur tal-Coach tas-Sena. Nhar is-Sibt li ġej, Rangers jilqgħu lil Aberdeen fejn jiġu wkoll ippreżentati bit-trofew ta' champions wara nuqqas ta' 10 snin biex waqqfu wkoll il-monopolju ta' Celtic. Rangers jistgħu jtemmu din l-avventura tal-istaġun mingħajr telfa hekk kif minn 37 partita s'issa rebħu 31 u temmew is-sitta l-oħra fi draw. Barra minn hekk huma skorjaw 88 goal u sofrew biss 13. Il-captain, James Tavernier, mistenni jirċievi t-trofew wara li l-logba kontra Aberdeen fejn mistennija wkoll eluf ta' partitarji jmorru ħdejn Ibrox Park biex jiċċelebraw.